বিদেশৰ পটভূমিত লিখা কেইটামান গল্প ড০ শইকীয়াই ছদ্মনামত লিখিছিল ৷ তিনিটা গল্প লিখিছিল "সঞ্চয়" ছদ্মনামেৰে ৷ বাকীকেইটা নিজৰ নামত লিখিছিল ৷ এই সন্দৰ্ভত তেওঁ কৈছিল যে- "মোৰ চুটি গল্প লেখাৰ যিটো ধৰণ, তাৰ পৰা অলপ বেলেগ হ'ব বাবেই সেইকেইটা মোৰ নিজৰ নামত লেখিবলৈ মন কৰা নাছিলোঁ ৷" ইয়াৰ উপৰিও তেওঁ নিজে সৰু চৰিত্ৰ এটিত অভিনয় কৰা 'বেউলা' ছবিখনৰ সমালোচনা লিখিছিল ৷ সেইটো লিখিছিল "সুনীতি" ছদ্মনামেৰে ৷ সমালোচনাটি 'আৱাহন'ত প্ৰকাশিত হৈছিল ৷ সাদিনীয়া 'নৱদূত' নামৰ এখন কাকতত তেওঁ 'দৃষ্টিপাত' নামৰ এটা শিতানত লিখিছিল ৷ সেইবোৰ লিখনি তেওঁ"প্ৰহৰী" ছদ্মনামত লিখিছিল ৷ চিনেমা বিষয়ক লেখামেলাৰ বাবে তেওঁ "চিত্ৰপ্ৰিয় পাঠক" ছদ্মনাম ব্যৱহাৰ কৰিছিল ৷ তেওঁৰ আন দুটি ছদ্মনাম আছিল "পৰ্যবেক্ষক" আৰু "সুদৰ্শন"৷

প্ৰাৰম্ভিক জীৱন
ছদ্মনাম
অন্যান্য ৰচনাত
চলচ্চিত্ৰ পৰিচালক ৰূপে